Բալաբեկ Միքայելյան

Բալաբեկ Սիրականի Միքայելյան (), հայ մանկավարժ։ Հայրենական մեծ պատերազմի մասնակից։

Կենսագրություն 
Բալաբեկ Միքայելյանը ծնվել է 1918 թվականին, Մարտունու շրջանի Թազագյուղում։ Միջնակարգ կրթությունն ստացել է շրջկենտրոնի միջնակարգ դպրոցում։ 1938 թվականին նշանակվել է շրջանի Վերին Գետաշեն գյուղի դպրոցի հայոց լեզվի և գրականության ուսուցիչ։

Միքայելյանը 1940 թվականին զորակոչվել է կարմիր բանակ։ Սովորել է հրետանային դպրոցում։ Հայրենական մեծ պատերազմի օրերին մասնակցել է Կերչում մղված ծանր մարտերին, 1942 թվականին ծանր վիրավորվել է և զորացրվել բանակից։

1942 թվականին վերադառնալով հայրենի գյուղ, Միքայելյանը նշանակվել է Թազագյուղի դպրոցի հայոց լեզվի ուսուցիչ։ 1948 թվականին ավարտել է Երևանի հայկական պետական հեռակա մանկավարժական ինստիտուտի լեզվի և գրականության ֆակուլտետը և աշխատել է որպես դպրոցի ուսմասվար։ 1850-1955 թվականներին Միքայելյանը նշանակվել է Երանոս գյուղի միջնակարգ դպրոցի տնօրեն։ 1955 թվականին տեղափոխվել է Աբովյանի շրջան, Սարանիստ և Կապուտան գյուղերում աշխատել է որպես դպրոցի ուսմասվար, ապա՝ տնօրեն։

Բարձր են գնահատվել Միքայելյանի ծառայությունները։ Նա պարգևատրվել է «Խիզախության համար», «Կովկասի պաշտպանության համար», «Աշխատանքային գերազանցության համար» և այլ մեդալներով ու պատվոգրերով։

Պարգևներ 
 «Խիզախության համար» մեդալ
 «Կովկասի պաշտպանության համար» մեդալ
 «Աշխատանքային գերազանցության համար» մեդալ

Ծանոթագրություններ 

Ծովասար գյուղում ծնվածներ
Հայ մանկավարժներ
ՀՊՄՀ շրջանավարտներ
Դպրոցի տնօրեններ
Հայրենական մեծ պատերազմի մասնակիցներ
«Խիզախության համար» մեդալով պարգևատրվածներ (ԽՍՀՄ)
«Կովկասի պաշտպանության համար» մեդալակիրներ
«Աշխատանքային գերազանցության համար» մեդալակիրներ